
Parlamentul  României

Camera  Deputaţilor

Comisia pentru industrii si servicii






                 Bucureşti, 05.03.2009





                                                               Nr.23/82/2009
AVIZ

asupra proiectului de Lege privind aprobarea Ordonanţei de urgenţă a Guvernului nr.157/2008 pentru reglementarea unor măsuri privind datoria publică în scopul aplicării art.14 din Ordonanţei de urgenţă a Guvernului nr.64/2007 privind datoria publică



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru buget, finanţe şi bănci, cu proiectul de Lege privind aprobarea Ordonanţei de urgenţă a Guvernului nr.157/2008 pentru reglementarea unor măsuri privind datoria publică în scopul aplicării art.14 din Ordonanţei de urgenţă a Guvernului nr.64/2007 privind datoria publică, transmis cu adresa nr. P.L.x. 121 din 18 februarie 2009, înregistrat sub nr.23/82 din 19 februarie 2009.


Consiliul Legislativ, cu avizul cu avizul nr.1439 din 17 noiembrie 2008, a avizat favorabil proiectul de ordonanţă de urgenţă.



Senatul, în calitate de primă Cameră sesizată, a adoptat proiectul de ordonanţă în şedinţa din 16 februarie 2009.



Proiectul de lege are ca obiect de reglementare măsurile rezultate din aplicarea art.14 din O.U.G. nr.64/2007 privind datoria publică.



În acest sens, proiectul de lege prevede preluarea de către Ministerul Finanţelor Publice, începând cu data de 1 ianuarie 2009, a împrumuturilor contractate de ordonatorii principali de credite sau de operatorii economici cu garanţia statului şi/sau contractate de Ministerul Economiei şi Finanţelor şi subîmprumutate acestora, care au ca sursă unică de rambursare bugetul de stat, bugetul asigurărilor sociale de stat şi bugetul asigurărilor pentru şomaj.



Obiectul preluării,conform art.14 din O.U.G. nr.64/2007, îl reprezintă 146 de acorduri de împrumut dintre care 42 împrumuturi directe (contractate în principal de la instituţii financiare internaţionale) care sunt în prezent numai în rambursare şi nu necesită modificări în cadrul acordurilor, iar restul de 104 acorduri au făcut obiectul negocierilor cu finanţatorii în vederea preluării tragerilor sumelor rămase în cadrul împrumuturilor şi/sau efectuării plăţii serviciului datoriei publice de către Ministerul Finanţelor Publice.



Examinarea proiectului de lege a avut loc în şedinţa comisiei din data de 4 martie 2009. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş

